
    ____.05.2017. a nr _____ - k

Narvas Pähklimäe tänav 4d asuva maa-ala osa 

tasuta kasutusse andmine (PÄHKLIMÄE 4 KORTERIÜHISTU)

1. ASJAOLUD JA MENETLUSE KÄIK

PÄHKLIMÄE 4 KÜ-lt, registrikood 80105173, laekus Narva Linnavalitsuse Linnamajandusametile taotlus, milles palutakse anda tasuta kasutusse Narvas Pähklimäe tänav 4d (katastritunnus 51102:006:0072, transpordimaa 100%) kinnistul asuva maa-ala üldpinnaga 684,0 m2 maja elanikele parkimisplatsi rajamiseks. 
Parkimisplatsi rajamistöid korraldab PÄHKLIMÄE 4 KÜ ise ja omal kulul. 
PÄHKLIMÄE 4 KÜ kohustub tagama kasutusse taotletava maa-ala heakorra.
PÄHKLIMÄE 4 KÜ taotlust arutati Narva Linnavalitsuse linnavarakomisjoni koosolekul 19.04.2017. a (protokoll nr 4) ning otsustati:
1. Nõustuda PÄHKLIMÄE 4 KÜ taotlusega ja soovitada anda PÄHKLIMÄE 4 KÜ-le, registrikood 80105173, avalikku enampakkumist korraldamata määramata ajaks tasuta kasutusse Narvas Pähklimäe tänav 4d (katastritunnus 51102:006:0072, ühiskondlike ehitiste maa 100%) kinnistul asuva maa-ala üldpinnaga 684,0 m² maja elanikele parkimisplatsi rajamiseks. 
2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 7 lg 2 ja § 7 lg 2 p 6 sätestatu alusel võib linnavara korteriühistule või korteriomanike ühisusele linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks määramata ajaks tasuta kasutusse anda linnavalitsuse korraldusega. 

2.2. Korra § 46, § 46 lg 4 alusel avaliku enampakkumiseta või eelläbirääkimistega pakkumiseta võib anda kasutusse linnavara Korra § 7 lg 2 nimetatud subjektidele.
2.3. Korra § 47 sätestab, et linnavara enampakkumiseta kasutusse andmise otsustus võetakse vastu Korra § 5 (§ 5 lg 1 p 3; alapunkt b) alusel. 

2.4. Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. 

3.  OTSUS

3.1. Anda PÄHKLIMÄE 4 KÜ-le, registrikood 80105173, avalikku enampakkumist korraldamata määramata ajaks tasuta kasutusse Narvas Pähklimäe tänav 4d (katastritunnus 51102:006:0072, ühiskondlike ehitiste maa 100%) kinnistul asuva maa-ala üldpinnaga 684,0 m² maja elanikele parkimisplatsi rajamiseks. 
3.2. Narva Linnavalitsuse Linnamajandusametil sõlmida PÄHKLIMÄE 4 KÜ-ga punktis 3.1. nimetatud maa-ala tasuta kasutusleping.
4.  RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks PÄHKLIMÄE 4 KÜ-le.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

